Griekwastad-moorde: Seun se getuienis “onmoontlik”Die beskuldigde in die hof saam met sy prokureur tydens ‘n vorige verskyning. Foto: Lani Fouché / Central Media Group Die seun wat van die moord op drie lede van die Steenkamp-gesin verdink word, se getuienis is Woensdag in die Noord-Kaapse hooggeregshof in Kimberley as “onmoontlik” beskryf. “Ons is reeds ver weg van die waarskynlike, ons is nou by die onmoontlike,” het staatsaanklaer Hannes Cloete aan die 17-jarige gesê tydens sy derde dag onder kruisverhoor. Cloete het verskeie voorbeelde voorgehou oor hoe die seun sy weergawe van die aand se gebeure verander het, soos wat meer kenners in die verhoor getuig het. Een voorbeeld is hoe hy glo aan verskeie mense, kort ná die moorde, gesê het hy geweet die Steenkamps is dood, maar vandeesweek het hy gesê hy het gedink hulle is dood, en dat hy nie seker was nie. Hy was voorheen ook baie spesifiek oor hoeveel geld volgens hom uit die kluis gesteel is, maar het vandeesweek gesê hy dink dit was tussen R50 000 en R80 000. Cloete het hom weereens beskuldig dat hy jok. Cloete het ook uitgewys dat die seun kort ná die moorde aan familie en vriende gesê het dat hy skote gehoor het terwyl hy in die skuur was, waar hy vir omtrent 10 minute lank gewag het, waarna hy in die huis in gegaan en kontak met Marthella gemaak het. Hy het daarna glo sy T-hemp gaan verander, teruggegaan na die skuur en met die bakkie weggery. “Hy het niemand vertel van die tweede stel skote wat hy gehoor het nie, maar hy getuig nou só. Dit bewys dat daar net een aanvaller was. Meer as een aanvaller sou gelyktydig skote gevuur het.” “Vir jou eie storie om sin te maak, moes Marthella nog ná die eerste stel skote gelewe het, hoe anders verduidelik jy die bloed op jou hemp? Die moorde kon alles tydens die eerste skietery gebeur het, dan sou almal dood gewees het as jy die huis ingegaan het, en dán sou jou storie sin gemaak het.” Die hoeveelheid bloed van Marthella op die seun se hemp maak ook, volgens die seun se verklaring, glo nie sin nie. “Daar was baie bloed op jou hemp. Waar het dit vandaan gekom? Dit kon nie weens die kort tydjie wat julle in kontak was, gebeur het nie.” Die seun het geantwoord dat hy nie weet nie, maar dat dit seker in daardie stadium moes gebeur het. Hy kon ook nie verduidelik waar sommige van die bloedmerke op sy hemp vandaan gekom het nie. “Dit is duidelik dat dit smeermerke was, wat van ŉ onbekende voorwerp af gekom het. Dit is in die hof bewys,” het Cloete gesê. Die seun het gesê dat slegs sy eie en Marthella se liggame in kontak gekom het, en dat hy nie die smeermerke kan verduidelik nie. Hy het die seun gevra hoekom die “moordenaar” so gaaf met hom sou gewees het. “Hy is dan ‘n wrede, koelbloedige moordenaar wat in die omtrek was, en hy het jou toegelaat om op die toneel rond te beweeg. Besef jy hoe dit klink?” “Volgens jou verklaring moes daar iemand anders op die toneel gewees het,” het Cloete gesê. “Ja, u edelagbare,” het die seun geantwoord. “Ek is nie ŉ aanvaller nie, ek weet nie hoekom hy gedoen het wat hy gedoen het nie.” Regterpresident Frans Kgomo hoor tans getuienis aan in die hofsaak van die tiener wat verdink word van die moord op Deon Steenkamp (44), sy vrou Christelle (43) en hul dogter Marthella (14) op hul plaas Naauwhoek buite Griekwastad op 6 April 2012. Die staat voer aan die seun het die gesin geskiet, Marthella verkrag, en vir die polisie gejok. Die saak duur voort. Bron: SAPA/OFM Lees ook: Griekwastad-moorde: Verdagte het glo niks gehoor Griekwastad-moorde: Verdagte se kruisverhoor hervat Griekwastad-verdagte getuig Griekwastad-moorde: Verdagte begin getuig Griekwastad-moorde: Staat sluit saak af Griekwastad-moorde: “Tiener se verklaring klop nie” Griekwastad-moorde: Marthella se bloedspoor vertel gru-verhaal Griekwastad-moorde: Raaisel oor onbekende vingerafdruk dalk opgelos Griekwastad-moorde: Elke slagoffer met twee vuurwapens geskiet Griekwastad-moorde: DNS-monsters onder loep Griekwastad-moorde: DNS-kenner se getuienis vandag verwag Griekwastad-moorde: Geen kruitneerslag; hof hoor oor Marthella Griekwastad-moorde: Steenkamps is verskeie kere geskiet Griekwastad-moorde: Dokter praat oor beweerde verkragting Griekwastad-moorde: Media mág hoor oor Marthella Griekwastad-moorde: Hof mag dalk nie hoor oor Marthella se nadoodse ondersoek Griekwastad-moorde: Inligting op seun se selfoon uitgevee Griekwastad-moorde: T-hemp dalk tydens rugbywedstryd uitgerek Forensiese kenner praat oor bewyse op T-hemp Griekwastad-moorde: Verhoor duur voort Griekwastad-moorde: Plaasarbeiders getuig Griekwastad-moorde: “Tiener was histeries” Griekwastad-moorde: Saak hervat vandag Griekwastad-moorde: Polisie ontken bewerings deur AWB-vrou Griekwastad-moorde: Saak gaan voort ondanks “belydenis” AWB-lid beweer betrokkenheid by Griekwastad-moorde en ander plaasaanvalle Griekwastad-moorde: Saak wéér uitgestel Griekwastad-moorde: Saak weer uitgestel Griekwastad-moorde: Verhoor hervat vandag Griekwastad-moorde: Seun erf R23 miljoen Griekwastad-verhoor uitgestel Griekwastad-moordtoneel glo “ongewoon” Griekwastad-moord: Jeugdige het glo sielkundige gesien Griekwastad-inwoners herleef trauma Griekwastad: Kameras het glo nie gewerk nie Boer vertel van Griekwastad-moord Griekwastad-moorde: Hof besoek moordtoneel Griekwastad: Vingerafdruk ‘n raaisel Griekwastad: Bewysstukke reg hanteer Foto’s van Griekwastad-slagoffers in hof gewys Griekwastad-moorde: Seun pleit onskuldig Griekwastad-moorde: Verhoor begin vandag Griekwastad-moorde: Verdagte ook van verkragting verdink Griekwastad-moorde: Uitspraak oor appèlaansoek Griekwastad-moorde: Seun hoor oor borg Griekwastad-moorde: Seun hoor amper oor borg Griekwastad-moorde: Seun dalk weer agter tralies Griekwastad-moorde: Staat appelleer vandag Griekwastad-moorde: Verhoordatum bekend Griekwastad-moorde: Seun se voog en skool skik buite hof Skool moet Griekwastad-moordverdagte terugvat maan voog Griekwastad-moorde: Staat appelleer teen borguitspraak Griekwastad-moorde: G’n skool vir verdagte Griekwastad-moorde: Verdagte kry borg Griekwastad-moorde: Meisie nie seksueel aangerand Griekwastad-moorde: Koelbloedig en vooraf beplan Forensiese toetse lei glo tot inhegtenisname Griekwastad-moorde: Familielid vas Griekwastad-moorde: Polisie ondersoek selfmoordpakt Ouers wil Don glo nie by skool hê Griekwastad-moorde: Seun is bewus van gerugte Tiener glo verdink van Griekwastad-moorde Foto’s: Drie van Steenkamp-gesin roerend gegroet Griekwastad-moorde: Seun kry glo regshulp Griekwastad-moorde: Polisie wag op uitslae van forensiese toetse Sussie sterf in sy arms Drie van gesin op plaas doodgeskiet